2017. gada 17. oktobrī Rīkojums Nr. 582

Rīgā (prot. Nr. 51 38. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 29 120 *euro* pārskaitīšanai Alūksnes novada pašvaldībai, lai segtu izdevumus, kas saistīti ar naftas produktu noplūdes seku likvidēšanu Alūksnes novada Mālupes pagasta teritorijā, un nepieļautu dabas katastrofas iestāšanos, naftas produktiem ieplūstot Pededzes upē.

2. Vides aizsardzības un reģionālās attīstības ministrijai šā rīkojuma 1. punktā minēto finansējumu pārskaitīt pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar naftas produktu noplūdes seku likvidēšanu Alūksnes novada Mālupes pagasta teritorijā, un nepieļautu dabas katastrofas iestāšanos, naftas produktiem ieplūstot Pededzes upē.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards